

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Prishtinë, më 11.12.2024**

Autoriteti i Konkurrencës i Republikës së Kosovës, mbështetur në nenet 11, 13, 17.3, të Ligjit Nr. 08/L-056 për Mbrojtjen e Konkurrencës, të Publikuar në Gazetën Zyrtare, me datë 14 Qershor 2022, dhe Udhëzimit Administrativ 02/2023, Për Procedurën e Parashtrimit të Kërkesave për lejimin e Përqendrimit dhe Kriteret për Konstatimin e Përqendrimit shpallë këtë:

NJOFTIM I PËRQENDRIMIT

Autoriteti i Konkurrencës i Republikës së Kosovës me datë: 26.11.2024, me Nr. Prot. 749/24-1 1/H, ka pranuar kërkesën për Njoftim të Përqendrimit, përmes z. Korab Rexhepi - Përfaqësues Ligjor, lidhur me blerjen e 51% të aksioneve dhe marrjen kontrollit të drejtpërdrejtë, nga ndërmarrja ALPE GEF ZOB d.o.o. mbi Ortho Dental d.o.o..

Njoftimi për Përqendrim është i bazuar në Marrëveshjen për shitblerjen e aksioneve, të lidhur mes palëve me datë, 18 Tetor 2024.

ALPE GEF ZOB d.o.o., është e regjistruar sipas ligjit të Republikës së Sllovenisë, me seli në Verovškova ulica 55A, Lubjanë, 1000, Slloveni, me numër regjistrimi 9085220000. E njëjta operon, në tregun e menaxhimit të investimeve dhe zotërimit të aksioneve në ndërmarrje të tjera.

OrthoDental d.o.o., është e regjistruar sipas ligjit të Republikës së Sllovenisë, me adresë në Vilharjeva cesta 42, 1000, Slloveni, Lubjanë, me numër regjistrimi: 8162158000. E njëjta, është klinikë dentare në Lubjanë, e cila ofron kujdes gjithpërfshirës dentar, bazuar në teknologjinë moderne, me përvojë në trajtimin ortodontik, implantologjik dhe stomatologji estetike.

Autoriteti, fton palët e interesuara të shprehin opinionet e tyre për transaksionin e njoftuar. Opinionet mund të dërgohen pranë Autoritetit të Konkurrencës së Republikës së Kosovës, me Adresë, Rr. Migjeni, kati VI [ish objekti i bankës së Lubjanës], Nr. tel :+381 /0/ 38 200 10982, apo në email adresën: [info.konkurrenca@rks-gov.net](mailto:info.konkurrenca@rks-gov.net), në afat prej 15 ditëve nga dita e publikimit në webfaqe të AKRK-së.